Жупа Земплин

Тота статья говорить о историчной мадярской жупѣ. О словацком историчном регионѣ см. Земплин (Словакия).
Жупа Земплин,  Comitatus Zemplinensis,  Zemplén vármegye — административно-териториална часть историчного Мадярского кральовства. Днесь векша часть жупы належить Словакии яко историчный регион Земплин (Словакия), а менша — Мадярщинѣ яко часть днешной жупы Боршод-Абов-Земплин.

География
Жупа положена была в сѣверной части Мадярского кральовства и межовала з австрийсков коруннов земльов Галичина (днесь Польща), на востоку з жупов Унг, на западѣ з жупами Шариш и Абов-Торна, на югу з жупами Боршод и Саболч. Територия жупы была 6282 км2.Révai nagy lexikona.

Найвекша рѣка — Тиса, котра роздѣлять Земплин од Саболча. Друга найвекша рѣка Бодрог, котра принимать воды з Топлѣ, Ондавы, Лаборця, Уга и Латорицѣ. Басейн тых рѣк обнимать историчны жупы Берег, Унг, Земплин, Шариш.

Южна часть жупы славна з овоцинарства и винарства. 

Етимология
Мадярска назва жупы мать славянске корѣня. Zem означать землю, а plén < pln — гойность, богатство, циже гойна, богата земля.

История
Зачаточно центром жупы быв Земплинскый замок, котрый споминать ся в хроницѣ Анонимуса Gesta Hungarorum (конець 12. ст.). Од 18. ст. центром жупы ставать ся Нове Мѣсто под Шатром,  Sátoraljaújhely. В року 1918 чехословацке войско заняло сѣверну часть жупы, пак в року 1920 по Трианону тота територия плохов 4507 км2 з 373 населеныма пунктами и 209 763 обывателями одышла Чехословакии. В мадярской части жупы столиця зостала незмѣнена. В сучасности днешна жупа Боршод-Абов-Земплин мать столицю в Мишколцу.

Обывательство
В року 1890 обывательство жупы чинило 299 197 особ. Етничный подѣл быв такый:Az 1892. évi helységnévtár 1890. évi népszámlálás adataival, p.772 KSH Könyvtára 
 Обывательство  Народность141 188 (47,2%)  Мадяре107 477 (35,9%)  Словакы31 036 (10,4%)  Русины15 511 (05,2%)  Нѣмцѣ
В року 1910 жупа мала 343 194 обывателе, з того:
 Обывательство  Народность193 794 (56.47%)  Мадяре92 943 (27.08%)  Словакы39 033 (11.37%)  Русины9 749 (02.84%)  Нѣмцѣ209 (00.06%)  Румыны49 (00.01%)  Хорваты7 (00.00%)  Сербы7,410 (02.16%)  иншы и непознаты 

Жерела и одказы
 Zemplén vármegye. //Révai nagy lexikona. 19. köt. Révai Testvérek Irodalmi Intézet Részvénytársaság, Budapest. Сс. 655-658.

 Референции 

Земплин